S-577/2015

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 13. maí 2014 "á hendur G-kk-þgf K-kk-þgf Á-kk-þgf, [...] fyrir brot gegn valdstjórninni, með því að hafa miðvikudaginn 6. mars 2013 hótað A líkamlegu ofbeldi og haft uppi líflátshótanir gagnvart börnum hennar, vegna starfa A sem [...] Reykjavíkur, með því að senda henni eftirfarandi einkaskilaboð á samskiptavefnum facebook.com „[…] alt i einu birtist eg inni i stofu hja ter rif af ter barnid sparka i hausin a ter rotta tig fer med krakkan og ett hann […] ef tu ert med bornin tin med ter skaltu hlaupa enta hradar tvi eg drepp btaug fyrir framan tig oja kerlingin og tu matt alveg horfa a tegar hjartad ur krakanum tinum springu i muni minum […] nuna er eg ad fara ut ad leita ad tinum bornum og eg drepp taug tegar eg se taug […].

Telst þessi háttsemi varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Fyrir hönd, A, [...], er þess krafist að ákærði verði dæmdur til greiðslu miskabóta að fjárhæð kr. 1.000.000,- auk vaxta skv. 8. gr. laga um vexti og verðtryggingu nr. 38/2001 frá 6. mars 2013 þar til mánuður er liðinn frá því að bótakrafa þessi er birt en með dráttarvöxtum skv. 9. gr. sbr. 1. mgr. 6. gr. sömu laga frá þeim degi til greiðsludags. Þá er krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun."

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1970. Refsing ákærða er ákveðin fangelsi í 30 daga, sem bundið verður skilorði sem í dómsorði greinir.

Brotaþoli hefur krafist skaðabóta. Ákærði hefur með ólögmætri háttsemi sinni valdið brotaþola miska. Eru bætur ákveðnar 400.000 krónur. Um vexti fer sem í dómsorði greinir. Þá greiði ákærði bótakrefjanda málskostnað sem í dómsorði greinir.

Ákærði greiði málsvarnarþóknun fyrrum skipaðs verjanda síns sem í dómsorði greinir.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

S-kk-nf S-kk-nf héraðsdómari kvað upp dóm þennan.

D ó m s o r ð :

Ákærði, G-kk-nf K-kk-nf Á-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði A 400.000 krónur í miskabætur, ásamt vöxtum skv. 8. gr. laga nr. 38/2001 frá 6. mars 2013 til 3. apríl 2014 en með dráttarvöxtum skv. 1. mgr. 6. gr. laganna frá þeim degi til greiðsludags. Þá greiði ákærði brotaþola 245.520 krónur í málskostnað.

Ákærði greiði málsvarnarþóknun fyrrum skipaðs verjanda síns, R-kk-ef Þ. S-kk-ef hdl., 163.680 krónur.

S-kk-nf S-kk-nf.